OpenLLM-France/wikimedia huggingface dataset:
# Cookeïta

La cookeïta és un mineral de la classe dels silicats, que pertany al grup de la clorita. Rep el nom en honor de Josiah Parsons Cooke Jr. (Boston, Massachusetts, Estats Units, 12 d'octubre de 1827 - Newport, Rhode Island, EUA, 3 de setembre de 1894), mineralogista i químic de Harvard.

## Característiques

La cookeïta és un silicat de fórmula química (Al₂Li)Al₂(AlSi₃O$_{10}$)(OH)₈. La seva duresa a l'escala de Mohs es troba entre 2,5 i 3,5.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, efesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descrita a partir de mostres recollides en dues pedreres del comtat d'Oxford, a l'estat nord-americà de Maine: les pedreres del mont Rubellite, a la localitat d'Hebron, i la pedrera del mont Mica, a la localitat de Paris. Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Cookeite» (en anglès). Mindat. [Consulta: 1r febrer 2020].
# Convolució de Dirichlet

En matemàtiques, la convolució de Dirichlet és una operació binària definida per a funcions aritmètiques; és important en la teoria dels nombres. Va ser desenvolupat per Peter Gustav Lejeune Dirichlet.
Si $f,g:\mathbb {N} \to \mathbb {C}$ són dues funcions aritmètiques des dels nombres enters positius als nombres complexos, la convolució de Dirichlet f ∗ g és una nova funció aritmètica definida per:
$(f*g)(n)\ =\ \sum _{d\,\mid \,n}f(d)\,g\!\left({\frac {n}{d}}\right)\ =\ \sum _{ab\,=\,n}\!f(a)\,g(b)$
on la suma s'estén sobre tots els divisors positius d de n, o equivalent a tots els parells diferents (a, b) d'enters positius el producte dels quals és n.
Aquest producte es produeix de manera natural en l'estudi de sèries de Dirichlet com la funció zeta de Riemann. Descriu la multiplicació de dues sèries de Dirichlet en termes dels seus coeficients:
$\left(\sum _{n\geq 1}{\frac {f(n)}{n^{s}}}\right)\left(\sum _{n\geq 1}{\frac {g(n)}{n^{s}}}\right)\ =\ \left(\sum _{n\geq 1}{\frac {(f*g)(n)}{n^{s}}}\right).$
    conjunt de funcions aritmètiques forma un anell commutatiu, el Dirichlet ring, sota l'addició puntual, on f + g es defineix per (f + g)(n) = f(n) + g(n), i la convolució de Dirichlet. La identitat multiplicativa és la funció unitat ε definida per ε(n) = 1 si n = 1 i ε(n) = 0 si n > 1. Les unitats (elements invertibles) d'aquest anell són les funcions aritmètiques f amb f(1) ≠ 0.

## Referències

* ↑ «Art of Problem Solving» (en anglès). https://artofproblemsolving.com.+[Consulta: 21 novembre 2022].
* ↑ Brent. «Dirichlet convolution» (en anglès). https://mathlesstraveled.com,+06-12-2016.+[Consulta: 21 novembre 2022].
* ↑ «Dirichlet convolution» (en anglès). https://codeforces.com.+[Consulta: 21 novembre 2022].
* ↑ «Dirichlet series and Dirichlet convolution» (en anglès). https://math.stackexchange.com.+[Consulta: 21 novembre 2022].
# Convidat (química)

Un convidat (o hoste) és un ió o molècula orgànica o inorgànica que ocupa una cavitat, escletxa o butxaca dins de l'estructura molecular d'una entitat molecular hoste i forma un complex amb ella o que queda atrapada en una cavitat dins de l'estructura cristal·lina d'un hoste.

## Referències

* ↑ «Convidat (química)». Gran Enciclopèdia Catalana. Barcelona: Grup Enciclopèdia Catalana.
* ↑ «hoste». Cercaterm. TERMCAT, Centre de Terminologia. [Consulta: 27 octubre 2022].
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (1994) "guest" (en anglès).
# Copley (cràter)

Copley és un cràter d'impacte en el planeta Mercuri de 34 km de diàmetre. Porta el nom del pintor estatunidenc John Singleton Copley (1738-1815), i el seu nom va ser aprovat per la Unió Astronòmica Internacional el 1976.

## Referències

* ↑ «Copley». Gazetteer of Planetary Nomenclature. United States Geological Survey, 07-10-2016. [Consulta: 3 juny 2017].

## Vegeu també

* Llista de cràters de Mercuri
# Coponi

Coponi és el nom dels següents personatges:
# Congregació per a l'Evangelització dels Pobles

La Congregació per a l'Evangelització dels Pobles (en llatí Congregatio pro Evangelizatione Gentium) és la Congregació de la Cúria Romana responsable del treball missioner i de les activitats que hi estan vinculades. És més coneguda pel seu antic nom «Sagrada Congregació per a la Propagació de la Fe» (en llatí Sacra Congregatio de Propaganda Fide), nom abandonat el 1982 pel papa Joan Pau II, a causa de la connotació negativa adoptada avui pel terme propaganda.

## Història

La Congregació va ser fundada l'any 1622 per la butlla Inscrutabili Divinae del Papa Gregori XV. La seva missió és la propagació del catolicisme i la resolució de casos relacionats amb l'Església Catòlica als països no catòlics. La importància de les seves responsabilitats i l'abast extraordinari de la seva autoritat i els territoris sota la seva jurisdicció li han valgut al Cardenal Prefecte a càrrec d'aquesta Congregació el sobrenom de «Papa Roig».
La seva seu es troba a Palau di Propaganda Fide, obra arquitectònica de Bernini i Borromini.

## Prefectes
### Sagrada Congregació per a la Propagació de la Fe (1622-1982)

* Antonio Maria Sauli (1622)
* Ludovico Ludovisi (1622 - 1632)
* Antoine Barberini (1632 - 1671)
* Paluzzo Paluzzi Altieri Degli Albertoni (1671 - 1698)
* Carlo Barberini (1698 - 1704)
* Giuseppe Sacripante (1704 - 1727)
* Vincenzo Petra (1727 - 1747)
* Silvio Valenti Gonzaga (1747 - 1756)
* Giuseppe Spinelli (1756 - 1763)
* Giuseppe Maria Castelli (1763 - 1780)
* Leonardo Antonelli (1780 - 1795)
* Hyacinthe-Sigismond Gerdil (1795 - 1802)
* Stefano Borgia (pro-prefecte 1798 - 1800, prefecte 1802 - 1804)
* Antonio Dugnani (1804 - 1805)
* Michele di Pietro (1805 - 1814)
* Lorenzo Litta (1814 - 1818)
* Francesco Fontana (1818 - 1822)
* Ercole Consalvi (pro-prefecte 1822 - 1824, prefecte 1824)
* Giulio Maria della Somaglia (pro-prefecte 1824 - 1826)
* Mauro Capellari (1826 - 1831)
* Carlo Maria Pedicini (1831 - 1834)
* Giacomo Filippo Fransoni (1834 - 1856)
* Alessandro Barnabò (1856 - 1874)
* Alessandro Franchi (1874 - 1878)
* Giovanni Simeoni (1878 - 1892)
* Mieczysław Ledóchowski (1892 - 1902)
* Girolamo Maria Gotti (1902 - 1916)
* Domenico Serafini (pro-prefecte 1916, prefecte 1916 - 1918)
* Willem Marinus van Rossum (1918 - 1932)
* Pietro Fumasoni Biondi (1933 - 1960)
* Samuel Stritch (pro-prefecte 1958)
* Gregori-Pere Agagianian (pro-prefecte 1958 - 1960, prefecte 1960 - 1970)
* Agnelo Rossi (1970 - 1982)
L'any 1982 la congregació canvia de denominació

### Congregació per a l'evangelització dels pobles (1982-actualitat)

* Agnelo Rossi (1982 - 1984)
* Dermot J. Ryan (pro-prefecte 1984 - 1985)
* Jozef Tomko (pro-prefecte 1985, prefecte 1985 - 2001)
* Crescenzio Sepe (2001 - 2006)
* Ivan Dias (2006 - 2011)
* Fernando Filoni (2011-)

## Vegeu també

* Instituts Ricci
* Joan Baptista Vives i Marjà

## Enllaços externs

* Congregació per a l'Evangelització dels Pobles - Lloc web oficial
* Propaganda Fide, Museu del Vaticà
* Sacred Congregation of Propaganda, Catholic Encyclopedia (1913) (anglès)
# Congregació mariana

Congregació mariana (llatí: congregatio mariana) és una associació de fidels, clergues i laics, que té per finalitat de promoure la fe cristiana mitjançant l'espiritualitat litúrgica, la pietat mariana, el sentit d'Església, els exercicis de sant Ignasi i les activitats apostòliques.

## Història

Les congregacions marianes van aparèixer a partir de 1560, al Col·legi Romà dels jesuïtes (Collegio Romano, actualment Pontifícia Universitat Gregoriana) i foren erigides canònicament el 1584 per Gregori XIII. Fins a la supressió de la Companyia de Jesús el 1773, eren associacions masculines ubicades en cases de l'orde, convertint-se un important instrument de la Contrareforma.
Als Països Catalans, la primera congregació fou fundada per Bernat Crespí, cap a l'any 1571, a Palma (Mallorca), seguint la de l'església de Betlem de Barcelona el 1590 i la de Gandia el 1599.
A partir de 1773, durant la supressió dels jesuïtes, moltes congregacions passaren a la jurisdicció episcopal i després de la restauració de la Companyia, el 1814, es va produir la coexistència de congregacions episcopals i jesuítiques. S'inicià la branca femenina anomenada també de les filles de Maria, nom que corresponia al masculí lluïsos, per l'especial devoció a Sant Lluís Gonçaga.
El 1886 fou nomenat director de les de Barcelona Lluís Ignasi Fiter, considerat el restaurador de les congregacions a Catalunya. L'any 1904 es va crear la branca de casats que va suposar l'augment del nombre i la seva influència. A València la va implusar Josep Conejos.
La federació catalanobalear va fundar, el 1922, la revista Iuventus, a més de les publicacions locals, com Vida Mariana de la congregació de Vilanova i la Geltrú, L'Estel Marià de Valls i Oro de Ley de València. Fomentaren les activitats culturals, mitjançant les acadèmies (a Barcelona, l'Acadèmia de Llengua Catalana), que atragueren intel·lectuals i universitaris com ara Josep Torras i Bages, Antoni Rubió i Lluch, Josep Puig i Cadafalch, Fèlix Sardà i Salvany, Jacint Verdaguer, Rafael Masó, Josep M. Pericas i Jaume Bofill i Mates. D'acord amb l'esperit de renovació del concili II del Vaticà es va canviar el nom pel de comunitats de vida cristiana.

## Referències

* 1 2 3 4 5 6 «Congregació mariana». Gran Enciclopèdia Catalana. Barcelona: Grup Enciclopèdia Catalana.
# Cori (cràter lunar)

Cori és un cràter d'impacte que es troba a l'hemisferi sud de la cara oculta de la Lluna, a menys d'un diàmetre de distància al nord del cràter Baldet. Al nord-oest apareix el cràter Grissom.
* Fotografia de la missió Lunar Reconnaissance Orbiter
* Cràters satèl·lit
Es tracta d'una formació circular amb una vora exterior una mica erosionada. La paret interior presenta un esglaó al voltant del perímetre occidental, on el material s'ha desplomat lleugerament del contorn. Es localitza un petit sortint a la paret nord i un cràter de mida reduïda situat contra la paret interior del costat est. El sòl interior està marcat per uns diminuts cràters, però no mostra crestes o irregularitats notables.
Porta el nom de Gerty Cori, la primera dona estatunidenca a guanyar el Premi Nobel i la primera dona a guanyar aquest premi a la categoria de medicina.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Cori.
| Cori | Coordenades | Diàmetre |
| G | 50° 54′ S, 147° 00′ O﻿ / ﻿50.9°S,147.0°O﻿ / -50.9; -147.0﻿ (Cori G) | 20 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Catalunya Acció

Catalunya Acció és una organització política independentista catalana fundada l'any 2005, que té com a objectiu la independència dels Països Catalans. El seu president executiu és l'empresari i escriptor Santiago Espot i el seu director general l'enginyer Josep Castany. El 10 de setembre de 2008 va presentar el «Cant de la Independència», una composició musicada pel cantautor Josep Meseguer sobre un himne escrit per Vicenç Albert Ballester i Camps amb arranjaments musicals de Jordi Prades, i ha fet campanyes de denúncia d'establiments que no retolaven en català.
Des del punt de vista electoral, Catalunya Acció va crear Força Catalunya com a marca electoral i Santiago Espot va donar suport a la iniciativa Suma Independència el desembre del 2009 amb l'objectiu de crear una candidatura amb vista a les eleccions al Parlament de Catalunya de 2010 que agrupés les diverses forces polítiques que volen aconseguir la independència de Catalunya i, posteriorment, l'organització va donar suport a l'impuls de Solidaritat Catalana per la Independència, al que volia que s'unissin Reagrupament. A inicis de l'any 2011 es va manifestar en favor d'una candidatura independentista de Solidaritat Catalana per la Independència per les eleccions municipals de Barcelona, i el 2020 va manifestar que es presentaria a les properes eleccions amb el partit Força Catalunya.

## Referències

* ↑ El Punt, L'empresari independentista Santiago Espot es presentarà a les eleccions, 10/05/10
* ↑ Vilaweb, Presentació de Catalunya Acció a Sant Boi, 12.10.2007
* ↑ (castellà) Voz BCN, Catalunya Acció alardea de haber presentado 3.000 denuncias lingüísticas, 3 de febrer de 2010
* ↑ El Triangle, Presentat el partit de Santiago Espot, Força Catalunya Arxivat 2016-03-03 a Wayback Machine., 08/07/2010
* ↑ El Punt, Catalunya Acció aplaudeix la crida feta per Solidaritat Catalana per la Independència, 27/07/10
* ↑ Nació Digital, Catalunya Acció s'acosta a SI, 19/01/2011
* ↑ Rodriguez, Nerea. «Santiago Espot es presentarà a les eleccions catalanes amb 'Força Catalunya'». El Món, 18-02-2020. Arxivat de l'original el 9 de març 2020. [Consulta: 22 abril 2020].

## Enllaços externs

* Web de Catalunya Acció
# Catherine Ashton

Catherine Margaret Ashton, Baronessa Ashton de Upholland, (Upholland, Lancashire, 20 de març de 1956) és una política britànica.
Fou la primera Alta Representant de la Unió per a Assumptes Exteriors i Política de Seguretat de la Unió Europea. Va ser designada per a aquest càrrec per la cimera de Brussel·les del 19 de novembre de 2009 dels 27 líders del Consell Europeu. En aquesta cimera també es va nomenar el primer ministre de Bèlgica Herman Van Rompuy com a primer president permanent del Consell Europeu. La designacíó de Catherine Ashton està subjecta a la confirmació pel Parlament Europeu.
És economista i sociòloga. Pertany al Partit Laborista del Regne Unit. Ashton, entre altres càrrecs era, en el moment de la seva designació actual, la líder de la cambra dels Lords britànica. El 2008, succeí Peter Mandelson com comissionat europeu per al Comerç en la Unió Europea.
Entre 1977 i 1979 Ashton treballà com a administradora en la campanya contra el desarmament nuclear i després en va ser tresorera.

## Referències

* ↑ «Catherine Ashton | enciclopèdia.cat». [Consulta: 18 març 2020].
* ↑ «Herman Van Rompuy i Lady Ashton escollits per a liderar la Unió Europea». The Guardian, 20-11-2009.
* ↑ The House Magazine, Issue 1233, Monday, 15 October 2007, "Baroness of the barricades" Consultat el 19 de novembre de 2009
* ↑ «archived reports from the House Magazine». Arxivat de l'original el 2009-11-19. [Consulta: 19 novembre 2009].
* ↑ Dept of Politics & International Relations, Royal Holloway, University of London, "Movers and Shakers among the Department's former students"Accessed 2009-11-19 (archived by WebCite® at)
* ↑ Development & Alumni Relations, Royal Holloway, University of London, "Alumni in the Media"Accessed: 2009-11-19 (archived by WebCite® at)
* ↑ Profile: Baroness Ashton, EU's new foreign ministerDaily Telegraph, Bruno Waterfield in Brussels Published: 6:30AM GMT 20 Nov 2009
* ↑ «The Baroness Ashton of Upholland, PC Authorised Biography – Debrett’s People of Today, The Baroness Ashton of Upholland, PC Profile». Debretts entry
* ↑ Brunsden, Jim «New EU Commissioner Named». EuropeanVoice.com, 03-10-2008 [Consulta: 22 novembre 2009].

## Enllaços externs

* Biografia del Department for Constitutional Affairs
* Announcement of her introduction at the House of Lords House of Lords minutes of proceedings, 10 October 1999
* Comissió Europea Perfil de Catherine Ashton
* BBC News (2009-11-19): Perfil de la comissionada pel comerç Cathy Ashton
# Catherine Astrid Salome Freeman

Catherine Astrid Salome Freeman (Mackay, Queensland, 16 de febrer de 1973), més coneguda simplement com a Cathy Freeman, fou una atleta australiana d'ètnia aborigen. Era especialista en proves de velocitat i va ser campiona olímpica dels 400 metres llisos als Jocs Olímpics de Sydney 2000.

## Biografia

Amb només 16 anys va integrar l'equip australià de relleus 4x100 metres que va guanyar l'or als Jocs de la Commonwealth a Auckland, Nova Zelanda, el 1990. Va participar en els Jocs Olímpics de Barcelona 1992, sent la primera atleta aborigen en participar en uns Jocs. Convertida ja en una de les millors especialistes del món, als Jocs Olímpics d'Atlanta 1996 va guanyar la medalla de plata en els 400 metres llisos per darrere de la francesa Marie-Jose Perec. En aquesta carrera va fer la millor marca de la seva vida amb 48,63, però solament li va permetre ser segona. En els anys següents va ser la gran dominadora d'aquesta prova. Va guanyar l'or als mundials d'Atenes 1997 i Sevilla 1999. El moment més important de la seva carrera va arribar als Jocs Olímpics de Sydney 2000, celebrats en el seu país. En la cerimònia d'inauguració va ser última portadora de la torxa olímpica i l'encarregada d'encendre el peveter de l'estadi. A la final dels 400 metres disputada el 25 de setembre no va defraudar les expectatives dels seus compatriotes i va guanyar la medalla d'or amb una gran marca de 49,11, la millor del món de l'any, i amb gairebé mig segon d'avantatge sobre la jamaicana Lorraine Graham (49,58).
Després dels Jocs es va convertir en una heroïna nacional, i pràcticament es va retirar de l'atletisme. Es va prendre un any sabàtic el 2001, encara que va retornar el 2002, on va participar en els Jocs de la Commonwealth de Manchester i en diverses competicions de segon nivell. Davant el discret dels seus últims resultats, el 16 de juliol de 2003 va anunciar en una roda de premsa la seva retirada definitiva de les pistes.
A més dels seus triomfs atlètics, Cathy Freeman és una icona del poble aborigen australià. En diverses competicions, després de guanyar alguna prova es passejava embolicada en la bandera aborigen.

## Marques personals

* 100 metres - 11.24 (Brisbane, 1994)
* 200 metres - 22.25 (Victoria, 1994)
* 400 metres - 48.63 (Atlanta, 1996)

## Enllaços externs

* Web de Cathy Freeman
# Cathia Uwamahoro

Cathia Uwamahoro (Gisozi, 5 d'agost del 1993) és una jugadora de criquet ruandesa, coneguda per trencar un Rècord Guinness el 2017 en ser la dona que va jugar més temps ininterrompudament una partida de criquet.

## Biografia

Cathia va nàixer al sector Gisozi, situat al districte de Gasabo, a la ciutat de Kigali, com a única filla dels seus pares, el senyor Corneille Rudahinyuka, que va morir al genocidi de 1994 contra els tutsis i la senyora Thacienne Umulisa que va sobreviure amb ella.
Va estudiar a primària a l'escola Gasave del sector Gisozi, i a l'escola primària Kivugiza del sector Nyamirambo. Posteriorment anà a l’ESA Gikondo i més tard es va unir a IPR-Nyandungu, on va estudiar informàtica. Uwamahoro es va matricular a la Universitat de Kigali per obtenir una llicenciatura en Tecnologia de la Informació.
Va començar a jugar a criquet el 2008 als 15 anys. Al cap d’uns mesos, va ser seleccionada per a l'equip nacional de cricket femení sub19 per al torneig ICC Africa Women's T-20 que va tenir lloc a Nairobi, Kenya. El 2009, la seua actuació a Kenya i la formació contínua van ajudar-la a ser seleccionada per a la selecció nacional sub19 que representava a Rwanda al Campionat femení ICC que es va celebrar a Dar es Salaam a Tanzània el 2009.

## Referències

* ↑ «Rwanda Women's cricketer Cathia Uwamahoro sets world record for longest net session» (en anglès). Sky Sports. [Consulta: 17 juliol 2020].
* ↑ «Meet Rwanda's Female Cricketer and Record Breaker Cathia Uwamahoro» (en anglès americà). KT PRESS, 19-02-2019. [Consulta: 17 juliol 2020].
* ↑ «Cricketer Uwamahoro sets new world record» (en anglès). The New Times | Rwanda, 18-02-2017. [Consulta: 17 juliol 2020].
* ↑ GE Africa, What does it take to break a world record? We find out. «What does it take to break a world record? We find out», Jul 3, 2017.
* ↑ «Amplify Graduate Content Series: The Cricket World Record Holder From Rwanda». www.gereportsafrica.com. Arxivat de l'original el 2021-11-18. [Consulta: 18 juliol 2020].
* ↑ «Gasave Primary School, Kigali Province, Rwanda». rw.geoview.info. [Consulta: 17 juliol 2020].
* ↑ «City schools get science kits» (en anglès). The New Times | Rwanda, 28-06-2010. [Consulta: 18 juliol 2020].
* ↑ «Uwamahoro's journey to cricket stardom» (en anglès). The New Times | Rwanda, 12-05-2018. [Consulta: 18 juliol 2020].
* ↑ «:: Cricket Kenya ::». cricketkenya.co.ke. Arxivat de l'original el 2020-07-07. [Consulta: 18 juliol 2020].
* ↑ «Cricket: Meet the faces behind Rwanda's flourishing women cricket» (en anglès). The New Times | Rwanda, 21-08-2013. [Consulta: 18 juliol 2020].
# Catalànic

«Catalànic» té aquests significats:
* Lingüística: judeocatalà
* Lingüística i política: terme proposat a mitjan segle XX com aglutinador de tots els dialectes catalans. Vegeu Comunitat Catalànica.
# Berenguer Gairan

Berenguer Gairan (Montpeller, segle XIII - ?, ?) va ser un marí occità al servei de Jaume I d'Aragó durant la Croada contra Al-Mayûrqa. Havia estat diverses vegades a Mayûrqa en viatges comercials i coneixia bé l'illa i la ruta per arribar-hi. Fou nomenat còmit de la galera reial i destacà en el comandament de l'estol croat al capejar la tempesta que els desvià de la ruta de desembarcament prevista. Guià l'estol fins al refugi de Sa Dragonera i després fins a la cala on es produí el Desembarcament de Santa Ponça. El rei Jaume I d'Aragó el recompensà amb sis jovades de terra a Sineu.

## Referències

* ↑ «Berenguer Gairan». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Croada contra Al-Mayûrqa